Aspris – toortsie.com
April 13, 2017 April 17, 2017 ~ Toortsie
Aspris is ‘n lekker ding. Ek sal byvoorbeeld aspris sommer uit die bloute iets sê, ‘iets laat val’, ter wille van die reaksie.
Soos Ursula. Die glimlag, of verbasing, of die duidelike gedagte dat hierdie Toortsie nie so lekker in haar kop is nie op die ander persoon se gesig, gee my baie plesier.
Of ek sal ernstig vertel van my rooi helikopter. Die bankbestuurder het nie nou die dag gedink ek is snaaks nie. Ai tog! 😁
Of, ek sal aspris kleure bymekaarsit wat nie noodwendig bymekaar pas nie, ter wille van myself. Ter wille van my menswees wat hou van ‘n bietjie bont.
Aspris kan ook gevaarlik wees. Aspris het perke.
Party mense is poetsbakkers. Poetse ten koste van ander. Poetse wat vir ander regtig ongemaklik is en selfs vir hulle skade kan berokken.
Aspris kan ook ‘n angel hê. Mense kan aspris so optree dat ander daardeur seergemaak word, om ander ‘by te kom’. Doelbewus. Kan jy glo dat daar mense is wat daaruit bevrediging kry? Probeer hulle hul mag daardeur bewys? Ek dink dis siek!
Terwyl ek nou oor aspris geskryf het, die verskillende grade daarvan, sien ek een goue draadjie wat deurlopend daar is. Eintlik het ek dit by my oënskynlike manier van toepas alreeds genoem. Aspris word gebruik vir die satisfaksie van die persoon wat dit toepas. Of die nou ‘n onskuldige, lawwe ding is wat jy sê om reaksie uit te lok, en of dit is om iemand daarmee seer te maak, dis vir jou eie satisfaksie.
Onthou, aspris kan onskuldig wees, maar aspris kan ook vieslik wees.
Posted in Die lewe,Geleefde Christenskap,Huwelik en Verhoudings,Motivering en Bemoediging	asprisdoelbewusten koste van ander
‹ PreviousEk het dit agter my gesit; of het ek?
Next ›Oorvet – Vetsugtig – Morbidly obese
15 thoughts on “Aspris”
April 13, 2017 om 8:28 vm
Dis nou feite. Ek vind dit nooit grappig om aan die ontvangkant van ‘n poets of ‘n “sogenaamde” verassing te wees nie en sal dit ook nie aan ander mense doen nie.
April 13, 2017 om 3:12 nm
April 13, 2017 om 8:48 vm
Dis n feit soos n koei. Om saam lekker te lag vir n aspris is lekker, bygese as dit sommer net laf is. Stem vir n defnitiewe NEE vir die negatiewe deel.
April 13, 2017 om 3:13 nm
April 13, 2017 om 9:59 vm
Ek het ‘n man wat lief is om dinge te sê om reaksie uit te lok. Ek haat dit!!! “Mamma is al 42 jaar met pappa getroud en nogsteeds laat mamma, mamma vang,” sê my kinders. Sug…. 😦
Ai, die liefde. 😱
April 13, 2017 om 8:25 nm
Ek gaan eendag ‘n groot kroon kry omdat ek vasgebyt het 🙂 Mans en vrouens in ons omgeegroep stem saam met my!!!! 😆
April 13, 2017 om 8:26 nm
Blink, vol kristalle! 😁
April 13, 2017 om 8:48 nm
April 13, 2017 om 3:11 nm
Interessant hoe kwaad poetsbakkers gewoonlik reageer as hulleself aan die ontvangkant is😀
April 13, 2017 om 3:14 nm
Ja, hul hou nie daarvan nie! 😝
April 13, 2017 om 9:31 nm
Ek is ń sissy, kry nie reg om poetse te bak nie. Nog minder om iets aspris te sê. Tog is ek redelik ok darmee om aan die ontvang kant te wees. Hetsy dit nie seermaak of manipulerend is nie. Want dan sien ek rooi.
April 13, 2017 om 9:32 nm
Ek dink jy is dierbaar! 😊
April 14, 2017 om 4:16 nm
Een ding wat die Here aan my moes geskaaf het (en nou nog soms) is om om nie onvanpas aspris te wees nie (m.a.w. sarkasties). Ek moet gereeld my jonste dogter inlig dat ‘n opmerking nie snaaks is as jy die enigste een is wat lag nie.
April 14, 2017 om 4:40 nm